CELEX: 32021R1431
Language: lv
Date: 2021-09-01 00:00:00
Title: Komisijas Īstenošanas regula (ES) 2021/1431 (2021. gada 1. septembris) par atļauju Trichoderma reesei DSM 32338 producētu muramidāzi lietot par barības piedevu atšķirtiem sivēniem (atļaujas turētājs: uzņēmums DSM Nutritional Products Ltd, pārstāvis Savienībā: DSM Nutritional Products Sp. z o.o.) (Dokuments attiecas uz EEZ)

2.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 309/5
               
            
         KOMISIJAS ĪSTENOŠANAS REGULA (ES) 2021/1431
         (2021. gada 1. septembris)
         par atļauju Trichoderma reesei DSM 32338 producētu muramidāzi lietot par barības piedevu atšķirtiem sivēniem (atļaujas turētājs: uzņēmums DSM Nutritional Products Ltd, pārstāvis Savienībā: DSM Nutritional Products Sp. z o.o.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju Trichoderma reesei DSM 32338 producētai muramidāzei. Šim pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju Trichoderma reesei DSM 32338 producētu muramidāzi lietot par barības piedevu atšķirtiem sivēniem, to klasificējot piedevu kategorijā “zootehniskās piedevas” un funkcionālajā grupā “citas zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2021. gada 27. janvāra atzinumā (2) secināja, ka ar piedāvātajiem lietošanas nosacījumiem Trichoderma reesei DSM 32338 producēta muramidāze nelabvēlīgi neietekmē nedz dzīvnieku veselību, nedz patērētāju drošību vai vidi. Iestāde secināja, ka piedeva būtu jāuzskata par potenciālu elpceļu un ādas sensibilizatoru un potenciālu ādas un acu kairinātāju. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz šīs piedevas lietotāju, veselību. Iestāde secināja, ka šī piedeva var būt lietderīga zootehniskā piedeva atšķirtiem sivēniem. Iestāde neuzskata, ka būtu jānosaka īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par analīzes metodi, pēc kuras šo barības piedevu analizē barībā.
                  
               
                     (5)
                  
                  
                     
                        Trichoderma reesei DSM 32338 producētās muramidāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot par dzīvnieku barības piedevu atbilstoši pielikuma nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 1. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021; 19(3):6452.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktivitātes vienības uz kg kompleksās barības, kuras mitruma saturs ir vismaz 12 %
                     
                  
                        
                           Kategorija: zootehniskās piedevas. Funkcionālā grupa: citas zootehniskās piedevas (barošanas efektivitātes koeficienta uzlabošana)
                        
                     
                  
                        4d16
                     
                     
                        Uzņēmums DSM Nutritional Products Ltd., pārstāvis Savienībā : uzņēmums DSM Nutrition al Products Sp. z o.o
                        
                     
                     
                        Muramidāze (EC 3.2.1.17)
                     
                     
                        
                           Piedevas sastāvs
                        
                        
                           Trichoderma reesei (DSM 32338) producētas muramidāzes (EC 3.2.1.17) (lizocīma) preparāts, minimālā aktivitāte 60 000  LSU(F)  (1)/g.
                        Cietā un šķidrā veidā.
                     
                     
                        Sivēni (atšķirti)
                     
                     
                        —
                     
                     
                        50 000 
                        LSU(F)
                     
                     
                        65 000 
                        LSU(F)
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp acu, ādas un elpceļu aizsarglīdzekļus.
                                 
                              
                     
                        22.9.2031.
                     
                  
                        
                           Aktīvās vielas raksturojums
                        
                        
                           Trichoderma reesei (DSM 32338) producētas muramidāzes (EC 3.2.1.17) (lizocīms)
                     
                  
                        
                           Analītiskā metode
                            (2)
                        
                        Muramidāzes kvantitatīvai noteikšanai:
                        uz fluorescenci balstīta fermentatīva testēšanas metode, kas nosaka ar fluoresceīnu marķēta peptidoglikāna preparāta fermentatīvi katalizētu depolimerizāciju 30 °C temperatūrā pie pH 6,0.
                     
                  
               (1)  1 LSU (F) definē kā tādu fermenta daudzumu, kas vienā minūtē 30 °C temperatūrā un pie pH 6,0 peptidoglikānam, kas marķēts ar 12,5 μg/ml fluoresceīna, fluorescenci palielina par vērtību, kura atbilst apmēram 0,06 nmol fluoresceīna izotiocianāta izomēra fluorescencei.
            
               (2)  Detalizēta informācija par analītiskajām metodēm ir pieejama references laboratorijas vietnes adresē: https://ec.europa.eu/jrc/en/eurl/feed-additives/evaluation-reports.